2017. gada 28. februārī Noteikumi Nr. 105

Rīgā (prot. Nr. 10  8. §)

**Noteikumi par publisko iepirkumu līgumcenu robežvērtībām**

Izdoti saskaņā ar

Publisko iepirkumu likuma 12. pantu un

Sabiedrisko pakalpojumu sniedzēju

iepirkumu likuma 15. pantu

1. Noteikumi nosaka publisko iepirkumu līgumcenu robežvērtības, pamatojoties uz Eiropas Savienības starptautiskajām saistībām attiecībā uz līgumcenu robežvērtībām, kas jāievēro pasūtītājam un sabiedrisko pakalpojumu sniedzējam.

2. Līgumcenu robežvērtības atbilstoši Publisko iepirkumu likumam ir šādas:

2.1. likuma 5. pantā, 8. panta vienpadsmitajā daļā, 34. panta trešajā daļā, 47. panta trešajā daļā, 48. panta trešajā daļā, 55. panta pirmajā daļā, 74. panta pirmās daļas 5. un 6. punktā minētajā gadījumā – 5 225 000 *euro* publiskiem būvdarbu līgumiem un 135 000 *euro* publiskiem piegādes un publiskiem pakalpojumu līgumiem;

2.2. likuma 33. pantā, 34. panta otrajā daļā, 35. panta ceturtajā daļā, 60. panta desmitajā daļā, 61. panta piektās daļas 1. punktā, 73. panta trešās daļas 2. punkta "a" apakšpunktā, 74. panta pirmās daļas 2. punktā minētajā gadījumā – 5 225 000 *euro* publiskiem būvdarbu līgumiem, 750 000 *euro* likuma 2. pielikumā minēto pakalpojumu līgumiem, kas tiek slēgti 10. pantā paredzētajā kārtībā, un 135 000 *euro* publiskiem piegādes un citiem publiskiem pakalpojumu līgumiem;

2.3. likuma 6. panta pirmās daļas 1. punktā minētajā gadījumā – 5 225 000 *euro*;

2.4. likuma 6. panta pirmās daļas 2. punktā minētajā gadījumā – 209 000 *euro*.

3. Līgumcenu robežvērtības atbilstoši Sabiedrisko pakalpojumu sniedzēju iepirkumu likumam ir šādas:

3.1. likuma 8. panta trešajā daļā, 13. panta otrajā un ceturtajā daļā, 14. panta sestajā daļā un septītajā daļā, 78. panta pirmās daļas 5. un 6. punktā minētajā gadījumā – 5 225 000 *euro* būvdarbu līgumiem un 418 000 *euro* piegādes un pakalpojumu līgumiem;

3.2. likuma 13. panta piektajā daļā minētajā gadījumā – 1 000 000 *euro;*

3.3. likuma 65. panta desmitajā daļā, 66. panta piektās daļas 1. punktā minētajā gadījumā – 5 225 000 *euro* būvdarbu līgumiem, 1 000 000 *euro* likuma 2. pielikumā minēto pakalpojumu līgumiem, kas tiek slēgti 13. panta piektajā daļā paredzētajā kārtībā, un 418 000 *euro* piegādes un pakalpojumu līgumiem.

4. Šo noteikumu 3. punktu piemēro ar 2017. gada 1. aprīli.

5. Noteikumi stājas spēkā 2017. gada 1. martā.

**Informatīva atsauce uz Eiropas Savienības direktīvām**

Noteikumos iekļautas tiesību normas, kas izriet no:

1) Eiropas Parlamenta un Padomes 2014. gada 26. februāra Direktīvas 2014/24/ES par publisko iepirkumu un ar ko atceļ Direktīvu 2004/18/EK;

2) Eiropas Parlamenta un Padomes 2012. gada 25. oktobra Direktīvas 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK prasības attiecībā uz valsts veiktajiem preču un pakalpojumu iepirkumiem;

3) Eiropas Parlamenta un Padomes 2014. gada 26. februāra Direktīvas 2014/25/ES par iepirkumu, ko īsteno subjekti, kuri darbojas ūdensapgādes, enerģētikas, transporta un pasta pakalpojumu nozarēs, un ar ko atceļ Direktīvu 2004/17/EK.

Ministru prezidents Māris Kučinskis

Finanšu ministre Dana Reizniece-Ozola